ASAP การเติบโตน่าสนใจในครึ่งปีหลังแนะนำซื้อราคาเป้าหมาย 8 บาท
ASAP การเติบโตน่าสนใจในครึ่งปีหลังแนะนำซื้อราคาเป้าหมาย 8 บาท
30 พ.ค. 2561

บล.ฟินันเซีย ไซรัส ระบุในบทวิเคราะห์วันนี้(30.ค.) ว่า บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือASAP แนวโน้มกำไรไตรมาส2/61 เราคาดว่ากำไรสุทธิน่าจะไม่น่าตื่นเต้นนัก (อยู่ที่ราว 35-37 ลบ. +5-8%Y-Y)โดยคาดว่าปัจจัยผลักดันน่าจะมาจากธุรกิจรถยนต์ให้เช่าระยะสั้นซึ่งน่าจะคึกคักกว่า 1Q18 เพราะมีวันหยุดท่องเที่ยวติดต่อกัน โดยบริษัท มีแผนเพิ่มรถยนต์อีก 1,200 คันในไตรมาส 2/61 ทั้งระยะสั้นและระยะยาว ซึ่งเป็นระดับใกล้เคียงกับ 1Q18
แม้ว่ายังมีมุมมองการเติบโตที่สดใสสำหรับธุรกิจรถเช่า และเชื่อมั่นต่อศักยภาพการเติบโตของ ASAP แต่เราปรับประมาณการลง 17% เป็น 204 ลบ. +35%Y-Y เนื่องจาก 1.การเปิดตัว ASAP Auto Park ที่ช้ากว่าประมาณการเดิม 2. ปรับลดจำนวนการขายรถยนต์หมดสัญญาเช่าจาก 1.5 พันคัน เป็น 1.2 พันคัน ตาม Guidance ของผู้บริหาร
การเติบโตจะน่าสนใจขึ้นใน 2H18 เพราะการเปิดให้บริการจำหน่ายรถยนต์ที่ครบสัญญาเช่าในโครงการ ASAP Auto Park ที่จะเปิดบริการในเดือนมิถุนายนนี้ (เราคาดว่าจะมีรายได้เข้ามาปีละ 50 ลบ. ตามแผนการคืนทุนของบริษัท 3 ปี) นอกจากนี้เกิดจากแผนขยายจุดให้บริการ ASAP GO ไปยังอาคารสำนักงานมากขึ้น และได้รับความนิยมเป็นอย่างดี
คาดว่า ASAP จะมีการเติบโตระยะ 3 ปีข้างหน้าได้ที่ 25% ไม่ว่าจะเป็นปัจจัยหนุนจากโครงการ Auto Park, การเติบโตของรถเช่าระยะสั้นตามแหล่งท่องเที่ยวและท่องเที่ยวเมืองรอง รวมถึงพฤติกรรมการใช้รถเช่าที่เปลี่ยนไป อย่างไรก็ตามเนื่องจากการปรับประมาณการกำไรปี 2018 และการจ่ายหุ้นปันผล ทำให้ 2018 Prospective EPS (Basic) ลดลงเป็น 0.29 บาท (เดิม 0.37 บาท) อิง PER 27.5 เท่า (PEG 1.1 เท่า) จะได้ราคาเหมาะสมปี 2018 ที่ 8 บาท (เดิม 8.20 บาท) คงคำแนะนำ ซื้อ
 